Drama Terbaru SBS ‘National Death Penalty Vote’ Akan Ditayangkan Pada Ogos Ini
SBS mengumumkan tarikh tayangan perdana drama akan datang National Death Penalty Vote, iaitu pada 10 Ogos ini.  “Apabila penjenayah kejam berjaya menggelakkan diri daripada hukuman undang-undang, semua warganegara yang berumur lebih 18 tahun akan menerima mesej teks yang mengundi mereka sama ada orang itu patut menerima hukuman mati atau tidak.” menurut sinopsis. “Jika lebih daripada 50% undian memihak kepada hukuman mati, orang itu akan dibunuh oleh “Topeng Anjing” – yang tidak dikenali, bekerja dalam persona dunia maya.” Drama tersebut diarahkan oleh Park Shin Woo berdasarkan lakonlayar oleh Jo Yoon Young, manakala barisan pelakon terdiri daripada Park Hae Jin, Park Sung Woo, dan Lim Ju Yeon. Park Hae Jin akan memegang watak Kim Moo Chan, ketua pasukan pertama unit siasatan Agensi Polis Selatan. Park Sung Woong akan melakonkan watak Kwon Seok Joo, watak yang kerumitannya terletak pada statusnya sebagai seorang sarjana undang-undang yang bertukar menjadi pembunuh. Lim Ji Yeon memainkan watak Joo Hyeon, seorang pegawai polis yang telah berkhidmat selama 5 tahun di Biro Keselamatan Siber Agensi Polis Metropolitan Seoul. National Death Penalty Vote berdasarkan webtoon popular dengan nama yang sama, yang telah mengumpulkan kira-kira 130 juta tontonan di Kakao Webtoon dan Kakao Page.